Owen Wijndal

Owen Wijndal (s. 28. marraskuuta 1999 Zaandam) on alankomaalainen jalkapalloilija, pelipaikaltaan vasen laitapuolustaja. Hän on pituudeltaan 176-senttimetrinen. Hän nousi AZ Alkmaarin junioreista edustusjoukkueeseen ensimmäisen kerran helmikuussa 2017. Hän on pelannut kauden 2021–2022 loppuun mennessä Eredivisiessa 105 ottelua ja tehnyt niissä kolme maalia. Hän on pelannut Eurooppa-liigassa 14 ottelua ja tehnyt yhden maalin joulukuussa 2020 HNK Rijekaa vastaan. Konferenssiliigassa hän on pelannut kahdeksan ottelua.

Wijndal on pelannut Alankomaiden eri nuorisomaajoukkueissa yhteensä 48 ottelua. Hän pelasi Alankomaiden A-maajoukkueessa ensimmäisen kerran lokakuussa 2020 ystävyysottelussa Meksikoa vastaan. Hän on elokuun 2022 loppuun mennessä pelannut 11 maaottelua. Kesällä 2021 pelatuissa EM-kilpailuissa hän pääsi vaihdosta kentälle Alankomaiden kahdessa ensimmäisessä alkulohko-ottelussa.

Lähteet 

Alankomaalaiset jalkapalloilijat
Vuonna 1999 syntyneet
Elävät henkilöt